Роза Макагонова

**Роза Макагонова**, Роза Иван кызы Макагонова (, *[[1927 ел]]ның [[28 октябрь|28 октябре]], [[СССР|ССРБ]], [[РСФСР]], [[Самар|Куйбышев]] — [[1995 ел]]ның [[18 апрель|18 апреле]], [[РФ]], [[Мәскәү]]*) — совет кино һәм театр актрисасы, РСФСР атказанган артисты (*[[1976 ел|1976]]*).

## Тәрҗемәи хәле
1927 елның 28 октябрендә Куйбышев (*хәзерге* Самар) шәһәрендә туган. Куйбышевның 25нче санлы урта мәктәбен, Мәскәүдә Бөтенсоюз дәүләт кинематография институтын (, *Сергей Юткевич һәм Михаил Ромм остаханәсе*) тәмамлаган (*[[1951 ел|1951]]*). Студент чагында ук «Авыл укытучысы» (, *«Союздетфильм», режиссер Марк Донской, [[1947 ел|1947]]*) фильмында *Машенька* ролендә, «Мәскәүдән еракта» (, *[[Василий Ажаев]] романы буенча [[1950 ел]]да «Мосфильм» киностудиясендә режиссер Александр Столпер төшергән*) фильмында *мәктәп укучысы Женя* ролендә уйный. 1951 — 1990 елларда Киноактер театр-студиясендә (*хәзерге* Дәүләт киноактер театры) хезмәт итә. Каты холыклы, үз сүзен итә торган көчле хатын-кызларны уйный.

1953 елда Анатолий Граникның «Ленфильм» киностудиясендә балалар өчен төшерелгән «Алеша Птицын холык ныгыта» () комедиясендә *студент-практикант Ольга Васильевна* ролендә төшә.

1950 еллар ахырында ире, режиссер Владимир Басов куйган фильмнарда уйнап, киң танылу ала: «Батырлык мәктәбе» (, *«Мосфильм», режиссерлар Владимир Басов, Мстислав Корчагин, [[1954 ел|1954]]*) фильмында *Верка* роле, «Әмирлекнең җимерелүе» (, *«Мосфильм», «Үзбәкфильм», режиссерлар Владимир Басов, Латыйф Фәйзиев, [[1955 ел|1955]]*) фильмында *Настенька* ролендә, «Гадәти булмаган җәй» (, *«Мосфильм», [[1957 ел|1957]]*) фильмында *театр актрисасы Аночка Парабукина* роле.

Бик популяр булып киткән актриса  экраннардан ун елга (*[[1963 ел|1963]] — [[1973 ел|1973]]*) югалып тора. Моңа үпкә чиренең көчәеп китүе (*Мәскәү туберкулез институтында дәвалана*), стресслар, иреннән аерылу сәбәпче була. Экранга кабат 1973 елда гына чыга: кинорежиссер Константин Воиновның «Дача» комедиясендә (*«Мосфильм», [[1973 ел|1973]]*) *Лена* ролендә уйный.

Соңгы уйнаган роле — 1993 елда Николай Чирукның «Сезнең бармаклардан ладан исе килә» («Ваши пальцы  пахнут  ладаном !», «Центрнаучфильм») комедиясендәге *әби* роле.

Киноактер театр-студиясе куйган спектакльләрдә, мультфильмнарга тавыш яздыруда һәм чит ил (*[[Һиндстан]], [[Польша]], [[Италия]], [[Франса|Франция]], [[АКШ]]*) фильмнарын рус теленә тәрҗемә итүдә актив эшли.

## Гаилә хәле
Беренче ире (*1949 — 1958 елларда*) — Владимир Басов (Владимир Павел улы Басултайнен) (*[[1923 ел|1923]]-[[1987 ел|1987]]*), совет кино актеры һәм режиссеры. ВГИКта бергә укыганнар, 3нче курста өйләнешкәннәр. Уртак балалары булмаган. Ире 1958 елда икенче гаилә кора: киноактриса Наталья Фатеевага өйләнә.
Икенче ире (*җиде ел дәвамында*) –— дәүләт хезмәткәре.

## Бүләкләре, мактаулы исемнәре
* 1976 — РСФСР атказанган артисты

## Әдәбият
# Октябрьдә кабынган йолдызлар. Роза Макагонова. «Сөембикә», 2017 ел, октябрь, 63нче бит.

## Сылтамалар
*  Роза Макагонова. IMDb
*  Роза Макагонова. kino-teatr.ru
*  Роза Макагонова. Кино СССР

## Искәрмәләр


Төркем:ССРБ актрисалары
Төркем:Россия актрисалары
Төркем:XX гасыр актрисалары
Төркем:ВГИК тәмамлаучылар
Төркем:Россиянең атказанган артистлары
Төркем:Россия кино артистлары